ΜΙΑ ΣΕΙΡΑ ΤΟΥ NETFLIX
ΕΠΕΙΣΟΔΙΟ 2 ΚΟΛΑΣΗ
Σανγκ-γου.
Ευχαριστώ.
Μου σώσατε τη ζωή.
Χαίρομαι που ζεις.
Όλοι σας περάσατε τον πρώτο αγώνα. Συγχαρητήρια.
Θα ανακοινώσω τα αποτελέσματα του πρώτου αγώνα.
ΑΡΙΘΜΟΣ ΠΑΙΚΤΩΝ
Από τους 456 παίκτες, οι 255 εξαλείφθηκαν
και 201 παίκτες ολοκλήρωσαν το πρώτο παιχνίδι.
Κύριε!
Λυπάμαι πολύ.
Θα ξεπληρώσω το χρέος μου.
Θα το ξεπληρώσω πάση θυσία.
Σας παρακαλώ.
Έχω…
ένα παιδί.
Δεν δήλωσα καν τη γέννηση του μωρού μου, γιατί δεν του έχω δώσει όνομα ακόμα.
Αφήστε με να φύγω.
Κύριε, λυπάμαι πολύ.
Σας παρακαλώ. Αφήστε με να ζήσω.
Θα βρω τρόπο να ξεπληρώσω τα χρέη.
-Λυπηθείτε με. -Κι εμένα.
Θέλω να σταματήσω. Αφήστε με.
Αφήστε με να ζήσω.
Αφήστε με να πάω σπίτι.
Λυπηθείτε με, σας παρακαλώ!
Μάλλον έχει γίνει παρεξήγηση.
Δεν θέλουμε να σας κάνουμε κακό ή να εισπράξουμε τα χρέη σας.
Να σας θυμίσω ότι είμαστε εδώ για να σας δώσουμε μια ευκαιρία.
Ευκαιρία;
Ευκαιρία το λες αυτό;
Μας βάζετε να παίξουμε παιχνίδια και μας σκοτώνετε.
Τι ευκαιρία είναι αυτή;
Μπορεί να χρωστάμε
μα δεν σημαίνει ότι πρέπει να πεθάνουμε.
Ένα παιχνίδι είναι.
Σκοτώσατε τόσους ανθρώπους.
Και το θεωρείτε παιχνίδι;
Απλώς εξαλείφθηκαν επειδή παραβίασαν τους κανόνες του παιχνιδιού.
Αν απλώς ακολουθήσετε τους κανόνες,
μπορείτε να φύγετε με ασφάλεια με τα χρήματα του επάθλου.
Δεν χρειάζομαι τα λεφτά.
Αφήστε με να βγω!
Ρήτρα συναίνεσης 1:
Απαγορεύεται να σταματά να παίζει ένας παίκτης.
Νομίζεις ότι θα ξεφύγεις με όλα αυτά που κάνεις;
Θα μπουκάρει η αστυνομία όπου να 'ναι για να μας βρει, εμάς τους αγνοούμενους
Έχει δίκιο.
Αν δεν μας αφήσετε,
θα μας εντοπίσουν από τα κινητά μας και θα έρθουν να μας βρουν.
-Και τότε την πατήσατε!. -Είστε τελειωμένοι!
Ρήτρα συναίνεσης 2:
Αυτός που δεν παίζει, εξαλείφεται.
Ρήτρα συναίνεσης 3:
Τα παιχνίδια μπορεί να λήξουν
αν συμφωνεί η πλειοψηφία.
Σωστά;
Σωστά.
Τότε, ας ψηφίσουμε.
Αν οι περισσότεροι θέλουν να φύγουν από δω,
τότε, πρέπει να μας αφήσετε.
Όπως επιθυμείτε. Θα ψηφίσουμε για να αποφασίσουμε αν θα λήξει το παιχνίδι.
Πριν ψηφίσουμε,
θα ανακοινώσω το χρηματικό έπαθλο που συγκεντρώθηκε από το πρώτο παιχνίδι.
Συνολικά, 255 παίκτες εξαλείφθηκαν στο πρώτο παιχνίδι.
Διακυβεύονται 100 εκατομμύρια γουόν για κάθε παίκτη.
Επομένως, 25,5 δισεκατομμύρια γουόν
είχαν συγκεντρωθεί στον κουμπαρά.
Αν τα παρατήσετε τώρα, τα 255 δις γουόν θα τα πάρουν
οι οικογένειες των εξαλειμμένων παικτών,
100 εκατομμύρια γουόν έκαστη.
Ωστόσο, θα γυρίσετε όλοι σπίτι με άδεια χέρια.
Με συγχωρείτε.
Αν βγάλουμε και τα έξι παιχνίδια,
πόσα θα πάρουμε;
Αφού υπήρχαν 456 παίκτες, το χρηματικό έπαθλο είναι 46 δις γουόν.
Ξεκινάμε την ψηφοφορία.
Όπως βλέπετε, έχετε δύο κουμπιά μπροστά σας.
Αν θέλετε να συνεχίσετε να παίζετε, πατήστε το πράσινο κουμπί με "Ο".
Για να σταματήσετε, πατήστε το κόκκινο κουμπί με "Χ".
Μετά την ψηφοφορία, προχωρήστε στην άλλη πλευρά της λευκής γραμμής.
Η ψηφοφορία θα γίνει με αντίστροφη σειρά των αριθμών που έχετε στο στήθος.
Παίκτη 456, ψήφισε, παρακαλώ.
Παίκτη 453, ψήφισε, παρακαλώ.
Παίκτη 218.
Έχετε τρελαθεί όλοι σας;
Θέλετε να συνεχίσετε αυτήν την τρέλα;
Τι κι αν φύγουμε;
Θα αλλάξει κάτι αν φύγουμε;
Η ζωή εκεί έξω είναι κόλαση.
Έχει δίκιο!
Αν σταματήσουμε τώρα, θα κάνουμε χάρη στους νεκρούς.
Μόνο αυτοί θα πάρουν λεφτά.
Εμείς κερδίσαμε! Δεν είναι δίκαιο.
Σας παρακαλώ. Μην το κάνετε αυτό.
Πάμε σπίτι.
Δεν έχω σπίτι για να γυρίσω.
Εδώ μέσα έχω μια ευκαιρία. Εκεί έξω;
Δεν έχω τίποτα εκεί έξω.
Ας το πάμε μέχρι τέλους!
Προτιμώ να πεθάνω εδώ, προσπαθώντας, παρά σαν το σκυλί εκεί έξω.
Κάθαρμα. Αν θες να πεθάνεις, πήγαινε να πεθάνεις μόνος.
Μη μας μπλέκεις εμάς, σκατόπαιδο.
Οπότε παράτα τα.
Δεν θα επιτρέψουμε καμία πράξη που θα εμποδίσει αυτήν τη δημοκρατική διαδικασία.
Τώρα, ας συνεχίσουμε την ψηφοφορία.
Αυτός είναι ο τελευταίος ψηφοφόρος.
Παίκτη 1.
Ο γιατρός μού είπε
ότι έχω ένα εξόγκωμα στο κεφάλι.
Όγκος στον εγκέφαλο.
Αν θέλετε να συνεχίσετε, πιέστε "Ο".
Αν θέλετε να σταματήσετε, πατήστε "Χ".
Οι περισσότεροι παίκτες ψήφισαν να τελειώσει το παιχνίδι.
Συνεπώς, το παιχνίδι τερματίζεται.
Όσοι θέλουν να φύγουν, ας φύγουν.
Αλλά αφήστε όσους θέλουν να μείνουν, να συνεχίσουν.
Οι μισοί από εμάς πέθαναν ήδη!
Δεν θα σταματήσουμε τώρα.
Έχει δίκιο! Αφήστε μας να συνεχίσουμε!
Ναι! Ας συνεχίσουμε!
Κρίμα που πρέπει να σας αποχαιρετήσουμε έτσι.
Ωστόσο, δεν θα κλείσουμε εμείς την πόρτα της ευκαιρίας για εσάς.
Αν οι περισσότεροι θέλετε να συμμετάσχετε ξανά,
θα ξαναρχίσουμε το παιχνίδι.
Αντίο, λοιπόν.
Βοήθεια! Κάποιος είναι εδώ!
Είναι κανείς εδώ; Εδώ!
Θα σκάσεις;
Τι;
Ποιος είσαι;
Πορτοφολά; Εσύ είσαι, πορτοφολά;
Αν δεν θες να μείνεις εδώ όλη νύχτα, λύσε με.
Τι;
Να πάρει. Πού είμαστε;
Έι. Μπορείς να με λύσεις τώρα;
Εγώ… Σωστά.
Μπορείς να ντυθείς πρώτα. Κάνει κρύο, ε;
Κι εγώ έχω παγώσει.
Φίλε. Θεέ μου. Ναι, γρήγορα.
Πονάνε τα πόδια μου. Έι.
Πρέπει να με λύσεις τώρα. Έλα.
Περίμενε! Τι κάνεις; Λύσε με πριν φύγεις.
Γιατί να το κάνω;
Επειδή σε έλυσα!
Δεν είσαι μεγάλος για να είσαι αφελής ή ηλίθιος;
Μόλις σε λύσω,
θα απαιτήσεις τα χρήματά σου πίσω.
Ό,τι έγινε, έγινε.
Καλά, εντάξει.
Θα ξεχάσω τα λεφτά. Λύσε με μόνο, εντάξει;
Το εννοείς;
Ναι, δεν θα πω τίποτα για τα λεφτά.
Πώς να σ' εμπιστευτώ;
Το ορκίζομαι στη μαμά μου.
Λύσε με τώρα. Κάνει κρύο!
Γαμώτο. Αυτό πόνεσε.
Να πάρει.
Να πάρει. Έλα εδώ.
Δώσε μου πίσω τα λεφτά μου.
Δώσε μου… να πάρει.
Δώσε μου πίσω τα λεφτά μου! Δώσ' τα πίσω! Φίλε.
Να πάρει, δώσε μου τα λεφτά μου.
Λυπάμαι τη μητέρα σου.
Παλιό… Σταμάτα εκεί. Έι!
Σταμάτα αμέσως!
Να πάρει!
Κύριε, πού είμαστε;
Στο Γεουίντο.
Πού ακριβώς είναι το Γεουίντο;
Στο κέντρο της Σεούλ.
Κύριε, έχετε μαζί σας το τηλέφωνό σας;
Μπορώ να το χρησιμοποιήσω;
Μόνο ένα τηλεφώνημα.
Είναι 2.000 γουόν.
ΑΣΤΥΝΟΜΙΑ: ΚΛΗΤΕΥΣΗ. ΣΑΝΓΚ-ΓΟΥ, ΠΑΡΕ ΜΑΣ ΑΜΕΣΩΣ.
ΤΑ ΔΑΝΕΙΑ ΣΑΣ ΕΙΝΑΙ… ΠΡΕΠΕΙ ΝΑ ΠΑΡΑΣΤΕΙΤΕ ΑΜΕΣΩΣ.
Ευχαριστώ.
Ναι;
Γεια.
Ναι, είχα λίγη δουλειά.
Συγγνώμη.
Ευχαριστώ, κύριε.
Αντίο.
Περίμενε.
-Έχεις λεφτά για λεωφορείο; -Συγγνώμη;
Είπες ότι μένεις στο Ανσάν.
Δεν είχες λεφτά ούτε για ράμεν. Έχεις λεφτά για ταξί;
-Χρήματα. -Δεν έχω λεφτά.
Θα περπατήσω.
Θα περπατήσεις μέχρι το Ανσάν από δω;
Περίμενε και πάρε το λεωφορείο.
Δεν μπορώ να δεχτώ.
Δεν έχω λεφτά. Δεν μπορώ να σ' τα επιστρέψω.
Δεν θα σου τα ζητήσω. Πάρ' τα.
Ευχαριστώ.
Ευχαριστώ, κύριε.
Δεν είμαι κύριός σου, γι' αυτό μη με αποκαλείς έτσι.
Συγγνώμη.
Ευχαριστώ.
ΑΣΤΥΝΟΜΙΑ
Αστυφύλακα, δεν νομίζω ότι καταλαβαίνετε τη σοβαρότητα του θέματος.
Εντάξει, κύριε.
Δηλαδή λες ότι κάτι περίεργοι άγνωστοι
μάζεψαν εκατοντάδες αγνώστους σε ένα χωράφι
για να παίξουν και μετά τους πυροβόλησαν;
Ναι!
Κι όχι μόνο ένα ή δύο άτομα.
Σκότωσαν τουλάχιστον 200 άτομα χωρίς έλεος.
Και τι παιχνίδι ήταν;
Κόκκινο Φως, Πράσινο Φως.
Όπως το παιδικό παιχνίδι;
Ναι.
Έβαλαν ενήλικες να το παίξουν;
Αυτό σας λέω!
-Και πυροβολούσαν όσους πιάνονταν; -Πρέπει να το ξαναπώ;
Κύριε. Πού είναι αυτό το μέρος; Το μέρος όπου δολοφονήθηκαν.
Με νάρκωσαν πριν με πάρουν, οπότε δεν ξέρω.
Και οι δολοφόνοι;
Φορούσαν όλοι μάσκες.
Και πώς βγήκες;
Οι παίκτες ψήφισαν.
Η πλειοψηφία ήθελε να φύγει, οπότε…
Τα θύματα είπαν ότι ήθελαν να φύγουν
και οι δολοφόνοι είπαν "μπορείτε να φύγετε";
Ναι.
Γιατί πήγες εκεί;
Η αλήθεια είναι…
Είπαν ότι θα μου έδιναν λεφτά αν έπαιζα παιχνίδια.
Λεφτά;
Είπαν ότι θα μας έδιναν δεκάδες δισεκατομμύρια γουόν.
Εντάξει, λοιπόν. Ας συνοψίσουμε όλα όσα είπες.
Κάποιος πρόσφερε δεκάδες δις γουόν για παιχνίδια και τον ακολούθησες.
Σε έβαλαν να παίξεις Κόκκινο και Πράσινο Φως
και πυροβολούσαν όσους πιάνονταν.
Αλλά όταν είπες ότι θες να φύγεις, σ' άφησαν να φύγεις
και δεν ξέρεις πώς μοιάζουν ούτε πού έγιναν όλα αυτά.
Σωστά;
Ναι.
Πώς σε λένε;
Είμαι ο Σέονγκ Γκι-χουν. Μένω στο Σανγκμούν-ντονγκ.
Κύριε Σέονγκ Γκι-χουν, έχετε κάποιον κηδεμόνα;
Αν χρειαστείτε βοήθεια, μπορούμε να επικοινωνήσουμε με ένα ιατρικό ίδρυμα.
Είμαι πολίτης που πληρώνει φόρους στο Σανγκμούν-ντονγκ! Για τι με πέρασες;
Αυτή είναι η κάρτα που μου έδωσαν. Καλέστε τους και θα μάθετε!
Γεια σας.
Συγγνώμη που σας παίρνω τόσο νωρίς.
Να σας ρωτήσω κάτι;
-Ποιος είναι; -Εγώ…
Σωστά. Συγγνώμη για την ενόχληση
αλλά θα μπορούσα να παίξω ένα παιχνίδι;
Παιχνίδι;
Ναι, είμαι καλός στα παιχνίδια.
Ζήτα μου να παίξω οτιδήποτε.
-Θα βάλω τα δυνατά μου… -Στάσου.
Ποιος διάολο είσαι που μου τηλεφωνείς τόσο νωρίς με τέτοιες ανοησίες;
Αν θες να παίξεις, πήγαινε σε ίντερνετ καφέ, ανώμαλε!
Πήρες λάθος αριθμό!
-Αστυνόμε, άσε με!. -Συγγνώμη, κύριε. Πηγαίνετε σπίτι.
Σίγουρα πήρες τον σωστό αριθμό; Είσαι σίγουρος;
Περίμενε να δεις.
Θα σε συνδέσω εγώ.
Ο αριθμός που κάλεσα είναι ακόμα εδώ, στο τηλέφωνό μου.
Να πάρει.
Ο αριθμός που καλέσατε δεν υπάρχει.
Παρακαλώ, καλέστε ξανά, αφού ελέγξετε τον αριθμό.
Ο αριθμός που καλέσατε δεν είναι στον κατάλογο.
Ελέγξτε τον αριθμό.
Ποιος ήταν; Μεθύστακας;
Είναι τρελός.
Πολύ κουραστικά τα πράγματα σήμερα.
Σύνελθε! Θα συνεχίσεις να έρχεσαι εδώ;
Φεύγω. Καλή σας μέρα.
Συνεχίστε την καλή δουλειά.
Μαμά.
Γύρισα.
Τι στο καλό;
Μαμά!
Πού είναι;
Το τηλέφωνο είναι απενεργοποιημένο. Αφήστε μήνυμα…
Πού πήγε η κυρά; Άφησε την πόρτα ανοιχτή.
Σανγκ-γου.
Τι κάνεις εδώ;
Φταίει το χρέος σου;
Εσύ είσαι το καμάρι του Σανγκμούν-ντονγκ, η ιδιοφυΐα που γεννήθηκε και μεγάλωσε εδώ,
που έγινε δεκτός στη Σχολή Επιχειρήσεων SNU ως αριστούχος. Μην ανησυχείς.
Πάντα μπορείς να βγάλεις λεφτά.
Πήγαινε να τα πεις όλα στη μαμά σου και κάνε μια νέα αρχή.
Πώς θα βγάλω
έξι δις γουόν;
Έξι δισεκατομμύρια;
Νόμιζα ότι ήταν 600 εκατομμύρια.
Υπάρχουν πράγματα που δεν ξέρουν.
Επένδυσες σε μετοχές ενώ δούλευες σε χρηματιστηριακή εταιρεία;
Δεν ήταν μόνο οι μετοχές.
Ήταν και τα "δώρα".
Δώρα;
Πόνταρες τόσα πολλά στα δώρα σου;
Τι πόνταρες με τόσα λεφτά;
-Βρήκες κοπέλα; -Δεν είναι τέτοιου είδους "δώρα".
Δεν πειράζει.
Θεέ μου.
Δεν μπορείς να δηλώσεις χρεοκοπία ή κάτι τέτοιο;
Λένε ότι, αν το κάνεις, σου χαρίζονται τα χρέη.
Υποθήκευσα την περιουσία της μαμάς μου και τη δική μου.
Και το σπίτι της.
Και το μαγαζί της, τα πάντα.
Γεια σας.
Ναι, ο ίδιος.
Τι;
24ΩΡΟ ΙΑΤΡΙΚΟ ΚΕΝΤΡΟ
Είναι διαβητική.
Χωρίς αγωγή, ανέπτυξε επιπλοκές.
Πρέπει να πονούσε πολύ.
Δεν είχες ιδέα;
Μπορεί να θεραπευτεί, σωστά;
Στη χειρότερη περίπτωση, ίσως χρειαστεί να ακρωτηριάσουμε τα πόδια της.
Ας τη βάλουμε στο νοσοκομείο και να δούμε πώς θα πάει.
Μαμά!
Μαμά, πού πας; Είπε ότι πρέπει να πας στο νοσοκομείο.
Καλά είμαι.
Όχι, δεν είσαι καλά.
Δεν μπορείς καν να περπατήσεις.
Ξέχνα το.
Έχεις μέρες να έρθεις σπίτι επειδή κάνεις ό,τι κάνεις.
Και τώρα εμφανίζεσαι ξαφνικά για να παίξεις τον καλό γιο;
Μαμά, μην είσαι χαζή.
Θα γίνει χειρότερο, αν δεν το φροντίσεις.
Κι αν το κάνω; Αν νοσηλευτώ,
ποιος θα μας πληρώνει το νοίκι;
Επίσης, ξέρεις πόσο κοστίζει να μείνεις στο νοσοκομείο,
πόσο μάλλον η θεραπεία;
Έχεις ασφάλεια!
Τι είπες; Ασφάλεια;
Δεν θυμάσαι;
Ακύρωσες τα πάντα και ξόδεψες όλα τα λεφτά.
Μπορείς να συνέλθεις, σε παρακαλώ;
Θεέ μου.
Γκι-χουν.
Είμαι πολύ κουρασμένη.
Είμαι πολύ κουρασμένη για να συνεχίσω.
Ας σταματήσουμε εδώ.
Να πάρει. Θα φέρω λεφτά!
Θα φέρω λεφτά στο σπίτι, εντάξει;
Ναι, μαμά.
Πάω στο δωμάτιό του.
Σίγουρα είναι καλά.
Αποφεύγει τα τηλεφωνήματα πού και πού.
Θα τηλεφωνήσω σε όποιον ξέρει πού βρίσκεται.
Αν δεν τον βρω ούτε έτσι,
θα δηλώσω την εξαφάνισή του αύριο.
Είμαι αστυνομικός, το ξέχασες;
Θα τον βρω.
Ναι, μαμά. Μην ανησυχείς.
ΚΟΙΤΩΝΕΣ ΣΑΪΜΠΕΡ
Πόσον καιρό έχει να έρθει;
Δεν τους τσεκάρω όλους εδώ κάθε μέρα.
Μα θα πλήρωνε το νοίκι του πριν μια βδομάδα.
Από τότε, περνάω κάθε μέρα
αλλά δεν έχει έρθει ούτε έχει σηκώσει το τηλέφωνο.
Λοιπόν…
Σχετικά με το ενοίκιο…
Αλλιώς θα πρέπει να πάρεις τα πράγματά του.
Θα ρίξω μια ματιά και θα σου δώσω το νοίκι του.
Πάρε τον χρόνο σου.
ΑΝΙΧΝΕΥΜΕΝΕΣ ΕΠΙΘΥΜΙΕΣ, ΑΝΘΙΣΑΝ ΣΤΗΝ ΚΑΡΔΙΑ
Μεθύστακας;
Είναι τρελός.
Πολύ φορτωμένα τα πράγματα σήμερα.
Παιδιά, ελάτε να φάτε παγωτό.
Ναι! Παγωτό!
Τι συμβαίνει; Νόμιζα ότι ήθελες παγωτό.
Τι έπαθε το πρόσωπό σου;
Μάλωσες με τους φίλους σου;
Αν δεν μιλάς, θα φύγω.
Δεν θέλω να μείνω εδώ.
Είπες ότι θα έφερνες τη μαμά.
Είπες ότι θα μέναμε όλοι μαζί
αν περίμενα έναν μήνα.
Τσεόλ.
-Είναι… -Όλα τα παιδιά λένε πως είπες ψέματα.
Είπαν ότι δεν θα φύγω ποτέ από δω.
Λένε ότι μ' εγκατέλειψες εδώ.
Όχι.
Η μαμά κι ο μπαμπάς θα έρθουν.
Θα το φροντίσω.
Του χρόνου, θα ζούμε όλοι κάτω από την ίδια στέγη.
Με ξέρεις, έτσι;
Πάντα κρατώ τις υποσχέσεις μου.
Ναι, αυτός. Κόκκινο Φως, Πράσινο Φως.
Τι το θες το όνομα αυτού του τρελού, ντετέκτιβ Χουάνγκ;
Τον είδα χθες
και ίσως είναι παλιός γνωστός μου.
Αλήθεια;
Πώς τον έλεγαν;
Σέονγκ κάτι και μένει στο Σανγκμούν-ντονγκ.
Σέονγκ Γκι-χουν.
Γκι-χουν του Σανγκμούν-ντονγκ.
Έχεις δίκιο. Σέονγκ Γκι-χουν.
Τον ξέρεις;
Ναι, έτσι νομίζω.
Μου δίνετε τη διεύθυνσή του;
Άλι! Έχω καιρό να σε δω!
Γεια σου, Άλι.
-Γιατί αποφεύγετε τις κλήσεις μου; -Με κάλεσες;
Δεν είχα ιδέα.
Γιατί; Συμβαίνει κάτι;
Κύριε, πληρώστε μου τους μισθούς που μου χρωστάτε.
Πόσες φορές θα σ' το πω;
Δεν έχω λεφτά. Οι δουλειές μας δεν πάνε καλά…
Δεν μπορούσα να φροντίσω το δάχτυλό μου. Δεν είχα λεφτά για το νοσοκομείο.
Γυρίζω σπίτι τώρα.
Σας παρακαλώ, τα λεφτά μου.
Γαμώτο. Ρώτα τους άλλους αν πληρώθηκαν.
Θα σας πληρώσω μόνο όταν πληρωθώ!
Πονάω πολύ σε όλο μου το σώμα.
Δεν μπορώ να πάω σε γιατρό, γιατί δεν έχω λεφτά.
Είπατε ότι θα με πληρώσετε.
Σας παρακαλώ, πληρώστε με. Πέρασαν έξι μήνες.
Να πάρει, τι σ' έπιασε;
Θα τα πούμε αργότερα. Έχω λίγη δουλειά.
Δώστε μου τα λεφτά μου.
Κύριε, δώστε μου τα λεφτά μου.
Πώς τολμάς να μ' αγγίζεις, κάθαρμα;
Μη με βρίζεις τώρα!
Παλιοηλίθιε!
Έχεις λεφτά!
-Πουτάνας γιε! -Τα λεφτά μου!
Άσε με, ηλίθιε.
Δώσε μου τα λεφτά μου!
Δεν μπορείς να φύγεις!
ΝΟΤΙΟΙ ΑΝΤΡΕΣ, ΒΟΡΕΙΕΣ ΓΥΝΑΙΚΕΣ.
Καταλαβαίνω πολύ καλά την κατάστασή σου.
Ξέρεις, όμως,
είναι αδύνατο να βρούμε μεσάζοντες που μόλις το σκάσανε με τα λεφτά.
Δεν είσαι το μόνο θύμα.
Κάποια θύματα πήγαν στο Νταντόνγκ για να τους πιάσουν,
μα συνελήφθησαν από την κινεζική αστυνομία
και σχεδόν τους έσυραν στον Βορρά.
Άρα, υπάρχει άλλος τρόπος;
Πρέπει να προσλάβεις άλλον μεσάζοντα.
Αλλά όπως ξέρεις, θα πρέπει να ξεκινήσεις από την αρχή.
Πόσα;
Πρώτα απ' όλα, θα πρέπει να ψάξουν ξανά τους γονείς σου.
Και αυξήθηκε η συνοριοφυλακή των συνόρων,
οπότε το τίμημα για να περάσουν το ποτάμι εκτινάχθηκε.
Πόσα, λοιπόν;
Θα χρειαστείτε τουλάχιστον…
40 εκατομμύρια γουόν.
Σαράντα.
Αυτό είναι απλώς η τιμή για να τους πάει στην Κίνα.
Αν θες να τους φέρεις στο Νότο…
Καίει!
Καίει πολύ! Γαμώτο!
Σε εμπιστεύτηκα την τελευταία φορά κι έστειλα τα λεφτά.
Τα λεφτά για τα οποία ρίσκαρα τη ζωή μου.
Στάσου.
Δεν είχα ιδέα, εντάξει;
Δεν ήξερα ότι θα το έσκαγαν με τα λεφτά σου.
Το ορκίζομαι.
Θα…
φέρω τα λεφτά.
Αλλά, αν με εξαπατήσεις ξανά,
θα σου κόψω το λαρύγγι την επόμενη φορά.
Κατάλαβες;
Εντάξει.
Καίει πολύ.
ΤΟ ΙΧΘΥΟΠΩΛΕΙΟ ΤΟΥ ΣΑΝΓΚ-ΓΟΥ
Τρως καλά;
Ναι, τρώω καλά, μην ανησυχείς.
Αμφιβάλλω αν το αμερικανικό φαγητό είναι του γούστου σου. Τι έχεις φάει;
Όλα καλά, μαμά. Υπάρχουν πολλά κορεάτικα εστιατόρια εδώ.
Αλήθεια; Τι ανακούφιση.
Πότε θα γυρίσεις;
Κράτησε παραπάνω απ' όσο περιμέναμε, δεν ξέρω.
-Μπορεί να πάρει καιρό. -Κατάλαβα.
Θα σου είναι πολύ δύσκολο.
Μαμά.
Ναι; Τι είναι;
Με συγχωρείτε.
Θα πάρω τρία καλαμάρια για να τα βράσω.
Εντάξει, μισό λεπτό.
Σανγκ-γου, έχω πελάτισσα.
Μη μου πάρεις τίποτα όταν γυρίσεις.
Δεν χρειάζομαι τίποτα, εντάξει;
Εντάξει.
Εντάξει. Να τρως και να ντύνεσαι ζεστά.
Να τα ξαναπούμε. Σ' αγαπώ, γιε μου.
Είπες καλαμάρι;
Θεέ μου, πάντα μου παίρνει κάτι
όταν φεύγει για δουλειές στο εξωτερικό.
Πρέπει να έχεις έναν υπέροχο γιο.
Αποφοίτησε απ' τη Σεούλ.
Διοίκηση επιχειρήσεων.
Διοίκηση Επιχειρήσεων στο SNU;
Δεν είναι μόνο έξυπνος, είναι και όμορφος.
Είναι παντρεμένος;
Όχι ακόμα.
Πόσων χρόνων είναι;
Να του γνωρίσω καμιά;
Αλλά ο γιος μου έχει υψηλά στάνταρ.
Με συγχωρείτε.
Είστε η μητέρα του κυρίου Τσο Σανγκ-γου;
Ναι, ο Τσο Σανγκ-γου είναι γιος μου.
Πού είναι τώρα;
Είναι στις ΗΠΑ για δουλειά.
-Γιατί τον ψάχνεις; -Αστυνομία.
Εκδόθηκε ένταλμα σύλληψης για τον κύριο Τσο Σανγκ-γου
για καταχρήσεις χρημάτων, πλαστογραφίες ιδιωτικών έγγραφων
και άλλα οικονομικά εγκλήματα.
Τι;
Ποιον θα συλλάβετε;
Για το Θεό, ντετέκτιβ. Πρέπει να έγινε παρεξήγηση.
Ο γιος μου δεν θα έκανε ποτέ κάτι παράνομο.
Αν βρεις τον γιο σου, πες του να έρθει οικειοθελώς.
Το να ξεφεύγει έτσι διαρκώς,
θα επηρεάσει αρνητικά τη δίκη του.
Ποιος είναι;
ΧΡΟΝΟΣ: ΜΕΣΑΝΥΧΤΑ, 23 ΙΟΥΝΙΟΥ ΤΟΠΟΘΕΣΙΑ: ΙΔΙΑ ΜΕ ΠΡΙΝ.
Πού βρήκες τα λεφτά;
Αλί, πού βρήκες τα λεφτά;
Άκου προσεκτικά.
Βγάλε εισιτήρια για την πρώτη πτήση και πήγαινε σπίτι με το παιδί μας.
Κι εσύ;
Εσείς πρώτοι.
Θα έρθω μόλις τελειώσω τη δουλειά μου εδώ.
Κάτι σου συμβαίνει, έτσι;
Μη ρωτάς τίποτα για την ώρα.
Πρέπει να τα μαζέψεις και να φύγεις αμέσως.
Ελπίζω να κατανοείς το πρόβλημά μου.
Σ' αγαπώ. Εσένα και το παιδί μας.
Δεν έχω λεφτά.
ΘΕΡΑΠΕΥΤΙΚΗ ΠΑΜΠ
Δάνεισέ μου τρία εκατομμύρια.
Θα σ' τα δώσω σε δύο μήνες.
Δεν πρέπει να μιλάς για λεφτά με φίλους.
Και ξέρεις την κατάστασή μου.
Φυσικά και την ξέρω.
Δεν θα ζητούσα αν δεν ήταν τόσο άσχημα τα πράγματα.
Αν χρειαστεί, θα δουλέψω εδώ ως διανομέας.
Τι εννοείς, ως διανομέας;
Δες την παμπ μου. Δεν έχω ούτε για νοίκι.
Θα σ' τα δώσω σ' έναν μήνα.
Μπορώ, αν κάνω δύο δουλειές ως σοφέρ και διανομέας.
Έλα.
Ο γιατρός είπε ότι πρέπει να χειρουργηθεί, αλλά…
Αγάπη μου.
Δεν πρέπει να πας μέσα;
Θα το κάνω σύντομα.
Μπες μέσα αμέσως! Σβήσε το τσιγάρο σου.
Γεια σας.
-Γκι-χουν. -Ναι;
Δεν πρέπει να καπνίζεις μπροστά σε ξένα μαγαζιά.
Σωστά.
Εσύ.
Κύριε.
Εσύ δεν είσαι;
Παίκτης 456.
Μάλιστα, κύριε.
Εγώ είμαι.
Τι γυρεύεις σ' αυτήν τη γειτονιά;
Εδώ κοντά μένω.
Κατάλαβα.
Κι εσείς σ' αυτήν τη γειτονιά μένετε;
Όχι.
Έχω μια φίλη που μένει εδώ κοντά.
Δεν έχω πού να πάω αυτήν τη στιγμή,
οπότε μένω εκεί για λίγο.
Θεέ μου.
Θέλετε να καθίσετε;
Φυσικά.
Δεν το πιστεύω ότι σας βλέπω εδώ.
Ποιες είναι οι πιθανότητες;
Μάλλον…
ήταν γραφτό να συναντηθούμε.
Θεέ μου.
Θέλετε λίγο;
Φυσικά.
Σωστά.
Σας πονάει το κεφάλι; Επιτρέπεται να πίνετε;
Δεν πειράζει.
Θεέ μου.
Συγγνώμη που δεν έχω φαγητό.
Δεν πειράζει.
ΡΑΜΕΝ
Περιμένετε.
Κύριε, αλήθεια είναι εντάξει αυτό; Μήπως το παρακάνετε λίγο;
Καλά είμαι.
Εγώ…
αποφάσισα να γυρίσω πίσω.
Να πάτε πού;
Εκεί;
Ξέρεις,
δεν μου μένει πολύς χρόνος ζωής.
Δεν θέλω να
περιμένω να πεθάνω έτσι.
Ποτέ δεν ξέρεις.
Μπορεί και να κερδίσω.
Όταν παίζαμε Κόκκινο Φως, Πράσινο Φως,
Τελείωσα το παιχνίδι πριν από σένα.
Ακόμα κι έτσι, το μέρος εκείνο…
Όταν βγήκα έξω,
κατάλαβα πως ό,τι έλεγαν ήταν αλήθεια.
Η ζωή εδώ έξω είναι πιο βασανιστική.
Αφεντικό!
Γιατί άργησες τόσο;
Κάτι μεθύστακες καβγάδισαν στο μπαρ την ώρα που ετοιμαζόμουν να φύγω.
Ξέρετε πώς είναι.
Όλοι οι χαμένοι βγαίνουν τις Παρασκευές για πάρτι.
Πού είναι τα λεφτά;
Αυτά μπόρεσα να βρω τελευταία στιγμή.
Μπορώ να μαζέψω κι άλλα από βδομάδα.
Τέλος πάντων, άκουσα ότι ο Μεγάλος Αρχηγός μας έστειλε όσα αγόρια μπορούσε.
στο Ίντσεον και στο Ίλσαν για να σας βρουν.
Πού κρυβόσασταν;
Δεν μπορώ να το συζητήσω εδώ.
Οδήγησες μέχρι εδώ;
Ναι, από δω.
Αυτή είναι η πρόσκληση για το "Κόκκινο Φως, Πράσινο Φως";
Σωστά.
Μου την έστειλαν χθες.
Φαίνεται ότι θα το ξανακάνουν.
Μάζεψε όσα αγόρια μπορείς μέχρι την Τρίτη.
Και πάρε και όπλα.
-Όπλα; -Έχουν όπλα.
Αλλά μόνο ένας έρχεται να μας πάρει.
Θα δείρουμε τον τύπο με τη μάσκα
και θα διαρρήξουμε το χρηματοκιβώτιο.
Ακόμα κι αν αληθεύουν όσα είπατε…
Κωλόπαιδο. Τι εννοείς "ακόμα κι αν"; Είναι αλήθεια.
Συγγνώμη, κύριε.
Έχουν δεκάδες δισεκατομμύρια γουόν σε έναν τεράστιο κουμπαρά.
Αν καταφέρουμε να τους τη φέρουμε,
δεν θα έχουμε να κάνουμε πια με μεθύστακες στα μπαρ.
Μα, αφεντικό…
όλοι οι άντρες υποθέτουν ότι κρυφτήκατε, αφού τσαντίσατε το Μεγάλο Αφεντικό.
Όλοι στο Ίντσεον αυτό πιστεύουν.
Δεν νομίζω ότι μπορώ να πείσω κανέναν.
Κοίτα, βλάκα. Θα τους ληστέψω και θα τον ξεπληρώσω.
Αφεντικό.
Πόσα χάσατε στο καζίνο στις Φιλιππίνες;
Πώς το ήξερες;
Αφεντικό, έπρεπε να ξέρετε πότε να σταματήσετε.
Έχεις τρελαθεί, κάθαρμα;
Έι, Ντέοκ-σου.
"Ντέοκ-σου";
Βλάκα.
Ήρθαν εδώ οι χειριστές των καζίνο από τις Φιλιππίνες,
για να σου πάρουν το συκώτι, τα νεφρά και τα μάτια, αντί για τα λεφτά που χρωστάς.
Είσαι καταδικασμένος, βλάκα.
Γεια! Καλώς ήρθατε στην Κορέα!
Καλώς ήρθατε!
"Σκότωσα τον Ντέοκ-σου"!
Έλα!
Ελάτε, καθάρματα.
-Έι! -Πάμε! Σκοτώστε τον Ντέοκ-σου!
Πιάστε τον!
Λεφτά;
Ναι.
Πόσα;
Περίπου…
δύο εκατομμύρια γουόν.
Δύο εκατομμύρια γουόν;
Ναι.
Δεν νομίζεις ότι έχεις λίγο θράσος;
Δεν μου έδωσες ποτέ λεφτά για διατροφή.
Πώς μπορείς να με ικετεύεις για λεφτά πάλι;
Συγγνώμη.
Είναι για τα νοσήλια της μαμάς μου.
Πόσο άρρωστη είναι;
Έχει έντονο διαβήτη.
Χρειάζεται εγχείρηση.
Δεν έχω λεφτά.
Μετά βίας τα βγάζουμε πέρα.
Σε παρακαλώ.
Η μαμά μου σου φέρθηκε πολύ καλά.
Σου ζητάω λεφτά γιατί είμαι απελπισμένος.
Θα φροντίσω να σε ξεπληρώσω.
Δεν έχω καθόλου λεφτά.
Ο άντρας μου μου δίνει έξοδα διαβίωσης.
Μπορείς να τον ρωτήσεις…
Τρελάθηκες;
Κοίτα.
Για ποιον λόγο να του πω ότι είναι;
Φύγε, τώρα.
-Έι. -Σε λίγο θα έρθει ο μπαμπάς των παιδιών.
Γιατί τον λες "μπαμπά των παιδιών";
Είμαι μπαμπάς της Γκα-γέονγκ!
Τι; Μπαμπάς;
Τι έχεις κάνει εσύ για εκείνη; Σου αξίζει να είσαι ο μπαμπάς της;
Δεν ήσουν καν εκεί όταν γεννήθηκε!
Αυτό ήταν…
Ξέρεις την ιστορία! Δεν μπόρεσα να πάω.
Ο συνάδελφός κατέρρευσε…
Κι εγώ κατέρρευσα!
Σύρθηκα έως το νοσοκομείο!
Αν αργούσα λίγο, θα την έχανα!
Ο συνάδελφός μου πέθανε εκείνη τη μέρα, μπροστά στα μάτια μου!
Ούτε στο νοσοκομείο δεν μπορούσε να πάει!
Γλυκιά μου, γυρίσαμε.
Νωρίς γύρισες.
Μπαμπά.
Μαμά!
Ήταν στη γειτονιά και ήρθε να δει την Γκα-γέονγκ.
Τώρα που την είδα, φεύγω.
-Φεύγεις; -Ναι, έχω ένα σημαντικό ραντεβού.
Γκα-γέονγκ, αντίο.
-Θα ξανάρθω. -Εντάξει.
Έτσι.
Γιατί ήρθε αυτήν τη φορά;
-Γιατί τον έβαλες μέσα; -Συγγνώμη.
Γύρισα από τα ψώνια και με περίμενε στην εξώπορτα.
Περίμενε.
Τι είναι αυτό;
Άκουσα πως χρειάζεσαι λεφτά.
Ευχαριστώ.
Θα σε ξεπληρώσω.
Δεν χρειάζεται.
Αντ' αυτού,
δεν θέλω να βλέπεις την οικογένειά μου πια.
Η Γκα-γέονγκ περνάει δύσκολα.
Σύντομα θα μετακομίσουμε στις ΗΠΑ, αλλά αν συνεχίσεις έτσι…
Κάθαρμα!
Νομίζεις ότι τα λεφτά λύνουν τα πάντα;
Μπαμπά.
Ο Σέονγκ Γκι-χουν;
Ναι;
Χουάνγκ Τζουν-χο, αστυνομία του Ντομπόνγκ.
Πρόσφατα, δώσατε αναφορά στον υποσταθμό.
Ότι απήγαγαν ανθρώπους για να τους πείσουν να παίξουν παιχνίδια.
Κι επίσης ότι…
σκοτώθηκαν άνθρωποι εκεί.
Αυτό; Απλώς το επινόησα.
Ήμουν πιωμένος και βαριόμουν, οπότε το επινόησα.
Ο αδερφός μου είχε την ίδια κάρτα
σαν κι αυτήν που είχες.
Και τώρα αγνοείται.
Το μάζεψα στον δρόμο και το είχα στην τσέπη μου.
Κύριε Σέονγκ.
Παρακαλώ, βοηθήστε με.
Πρέπει να βρω τον αδερφό μου.
Συγγνώμη.
Δεν μπορώ να βοηθήσω κανέναν αυτήν τη στιγμή.
ΝΟΣΟΚΟΜΕΙΟ "ΙΕΡΗ ΚΑΡΔΙΑ" ΤΟΥ ΠΑΝΕΠΙΣΤΗΜΙΟΥ ΤΟΥ ΧΑΛΙΜ
Υποτιτλισμός: Νικόλαος Κωνσταντινίδης